รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 16 สิงหาคม 2565
วันอังคารที่ 16 สิงหาคม 2565
สรุปข่าวการประชุมคณะรัฐมนตรี 16 สิงหาคม 2565
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (16 สิงหาคม 2565) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  ร่างพระราชกฤษฎีกาลดภาษีประจําปีสําหรับรถยนต์รับจ้าง รถยนต์รับจ้างสามล้อ และรถจักรยานยนต์สาธารณะตามกฎหมายว่าด้วยรถยนต์ พ.ศ. ....
2.  เรื่อง  ร่างประกาศสํานักนายกรัฐมนตรี เรื่อง กําหนดชื่อประเทศ ดินแดน เขตการปกครอง และเมืองหลวง
เศรษฐกิจ สังคม
3.  เรื่อง  ขออนุมัติเงินกู้เพื่อเสริมสภาพคล่อง ประจําปีงบประมาณ 2565 ของการยาสูบแห่งประเทศไทย
4.  เรื่อง  ขออนุมัติจัดสรรเงินจากกองทุนสงเคราะห์เกษตรกรโครงการเสริมสภาพคล่อง เกษตรกรผู้เลี้ยงกุ้งทะเล ปี 2565 ระยะที่ 1 ของกรมประมง
5.  เรื่อง  ขอยกเว้นมติคณะรัฐมนตรีห้ามใช้ประโยชน์ป่าชายเลน ในการขอใช้ประโยชน์พื้นที่ป่าสงวนแห่งชาติ ป่าเลนคลองเกาะผี ท้องที่ตําบลวิชิต อําเภอเมืองภูเก็ต จังหวัดภูเก็ต เพื่อการกําจัดขยะมูลฝอยและบําบัดน้ําเสียของเทศบาลนครภูเก็ต จังหวัดภูเก็ต
6.  เรื่อง  แผนปฏิบัติการด้านควบคุมเครื่องดื่มแอลกอฮอล์ระดับชาติ ระยะที่ 2 (พ.ศ. 2565 - 2570)
7.  เรื่อง  การขอใช้งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อชดเชยรายได้ภาษีที่ดินและสิ่งปลูกสร้างให้แก่กรุงเทพมหานคร เมืองพัทยา เทศบาลนคร และเทศบาลเมือง
8.  เรื่อง  การเรียกให้กองทุนเพื่อส่งเสริมการอนุรักษ์พลังงานนําทุนหรือผลกําไรส่วนเกินของ
ทุนหมุนเวียนส่งคลังเป็นรายได้แผ่นดิน ปีบัญชี 2565
9.  เรื่อง  ผลการสํารวจความเดือดร้อนและความต้องการของประชาชนในหมู่บ้าน/ชุมชน พ.ศ. 2565
10.  เรื่อง  รายงานสรุปผลการดําเนินงานของการรักษาความมั่นคงปลอดภัยไซเบอร์ที่มี ผลกระทบอย่างมีนัยสําคัญในห้วงตุลาคม 2564-มีนาคม 2565
11.  เรื่อง  ขอขยายระยะเวลาอนุมัติวงเงินโครงการสินเชื่อ EXIM Biz Transformation Loan
12.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ ภายใต้พระราชกําหนดฯ เพิ่มเติม พ.ศ. 2564 ในคราวประชุมครั้งที่ 22/2565
13.  เรื่อง ภาวะเศรษฐกิจไทยไตรมาสที่สองของปี 2565 และแนวโน้มปี 2565
ต่างประเทศ
14.  เรื่อง  ผลการประชุมระดับสูงว่าด้วยทศวรรษระหว่างประเทศแห่งการดําเนินการ “น้ําสําหรับการพัฒนาที่ยั่งยืน” ค.ศ. 2018-2028 ครั้งที่ 2
15. เรื่อง  ขอความเห็นชอบและอนุมัติให้มีการลงนามในร่างบันทึกความเข้าใจว่าด้วยความร่วมมือด้านการเกษตรระหว่างกระทรวงเกษตรและสหกรณ์กับกระทรวง สิ่งแวดล้อม อาหาร และกิจการชนบท แห่งสหราชอาณาจักร
16.  เรื่อง  ขอความเห็นชอบต่อร่างปฏิญญาความมั่นคงอาหารเอเปค ประจําปี 2565 และเอกสารที่เกี่ยวข้อง
17. เรื่อง ร่างบันทึกความเข้าใจระหว่างกระทรวงดิจิทัลเพื่อเศรษฐกิจและสังคมแห่งราชอาณาจักรไทยกับกระทรวงอิเล็กทรอนิกส์และสารสนเทศของรัฐบาลสาธารณรัฐอินเดีย ว่าด้วยความร่วมมือด้านเทคโนโลยีสารสนเทศและการสื่อสารและเทคโนโลยีดิจิทัล
18. เรื่อง ร่างเอกสารผลลัพธ์การประชุมคณะกรรมาธิการร่วมเพื่อความร่วมมือทวิภาคีไทย – อินเดีย ครั้งที่ 9
19. เรื่อง ขอความเห็นชอบต่อร่างเอกสารผลลัพธ์ของการประชุมรัฐมนตรีเอเปคด้านป่าไม้ ครั้งที่ 5 (The Fifth APEC Meeting of Ministers Responsible for Forestry : MMRF5)
20. เรื่อง ขอความเห็นชอบร่างแถลงการณ์ร่วมการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12
21. เรื่อง ขอความเห็นชอบร่างเอกสารผลลัพธ์การประชุมรัฐมนตรีท่องเที่ยวเอเปค ครั้งที่ 11
แต่งตั้ง
22.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงมหาดไทย)
23.  เรื่อง  รายชื่อผู้ประสานงานคณะรัฐมนตรีและรัฐสภาของส่วนราชการ
24.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (สํานักงานคณะกรรมการพิเศษเพื่อประสานงานโครงการอันเนื่องมาจากพระราชดําริ)
25.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงแรงงาน)
26.  เรื่อง  ขออนุมัติต่อเวลาการดํารงตําแหน่งผู้ว่าราชการจังหวัดสุราษฎร์ธานี (ครั้งที่ 2)
27.  เรื่อง  การแต่งตั้งข้าราชการพลเรือนสามัญ ประเภทบริหารระดับสูง (กระทรวงทรัพยากรธรรมชาติและสิ่งแวดล้อม)
28.  เรื่อง  การแต่งตั้งกรรมการผู้ช่วยรัฐมนตรี
29. เรื่อง  การแต่งตั้งกรรมการผู้ทรงคุณวุฒิในคณะกรรมการนวัตกรรมแห่งชาติ แทนตําแหน่งที่ว่าง
30.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงพาณิชย์)
31.  เรื่อง  การแต่งตั้งประธานกรรมการและกรรมการผู้ทรงคุณวุฒิในคณะกรรมการ การรถไฟฟ้าขนส่งมวลชนแห่งประเทศไทย (ครบกําหนดออกตามวาระ)
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างพระราชกฤษฎีกาลดภาษีประจําปีสําหรับรถยนต์รับจ้าง รถยนต์รับจ้างสามล้อ และรถจักรยานยนต์สาธารณะตามกฎหมายว่าด้วยรถยนต์ พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกาลดภาษีประจําปีสําหรับรถยนต์บริการ รถยนต์สาธารณะ และรถจักรยานยนต์สาธารณะตามกฎหมายว่าด้วยรถยนต์ พ.ศ. .... ตามที่กระทรวงคมนาคม (คค.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน แล้วดําเนินการต่อไปได้ และให้กระทรวงคมนาคมรับความเห็นของกระทรวงการคลังและสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
ทั้งนี้ ร่างพระราชกฤษฎีกาที่กระทรวงคมนาคมเสนอ เป็นการลดอัตราภาษีรถประจําปีสําหรับรถยนต์รับจ้าง รถยนต์รับจ้างสามล้อ และรถจักรยานยนต์สาธารณะที่ครบกําหนดเสียภาษีรถประจําปีระหว่างวันที่ 1 ตุลาคม 2565 ถึงวันที่ 30 กันยายน 2566 โดยให้ลดอัตราภาษีลงร้อยละ 90 ของอัตราภาษีประจําปีท้ายพระราชบัญญัติรถยนต์ พ.ศ. 2522 เพื่อเป็นการช่วยเหลือเยียวยาและบรรเทาความเดือดร้อนให้กับผู้ประกอบอาชีพขับรถสาธารณะที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา (COVID-19) และราคาน้ํามันพลังงานปรับตัวสูงขึ้นจากสถานการณ์การสู้รบระหว่างสหพันธรัฐรัสเซียและประเทศยูเครน เช่น รถยนต์รับจ้าง (รถแท็กซี่) รถที่ใช้ปกติทั่วไปมีน้ําหนักรถ 1,300 กิโลกรัม เสียภาษี 68.50 บาท (เดิม 685 บาท) น้ําหนักรถ 2,000 กิโลกรัม เสียภาษี 106 บาท (เดิม 1,060 บาท) รถยนต์รับจ้างสามล้อ น้ําหนักรถ 500 กิโลกรัม เสียภาษี 18.50 บาท (เดิม 185 บาท) และรถจักรยานยนต์สาธารณะ เสียภาษี 10 บาท (เดิม 100 บาท)
การลดอัตราภาษีประจําปีในครั้งนี้จะส่งผลให้สูญเสียรายได้ประมาณ 70,257,501.07 บาท คิดเป็นร้อยละ 0.197 ของภาษีของรถทุกประเภท ซึ่งเป็นจํานวนที่น้อยมากเมื่อเทียบกับจํานวนภาษีรถ เงินเพิ่มและค่าธรรมเนียมทั้งหมดที่กรมการขนส่งทางบกจัดเก็บได้ ดังนั้น จึงคาดว่าจะส่งผลกระทบต่อรายได้ของกรุงเทพมหานครและองค์กรปกครองส่วนท้องถิ่นในการนําไปจัดทําบริการสาธารณะให้กับประชาชนเพียงเล็กน้อย แต่จะเป็นการช่วยบรรเทาความเดือดร้อนของผู้ประกอบอาชีพขับรถสาธารณะ
สาระสําคัญของร่างพระราชกฤษฎีกา
กําหนดให้ลดอัตราภาษีรถประจําปีสําหรับรถยนต์รับจ้าง รถยนต์รับจ้างสามล้อ และรถจักรยานยนต์สาธารณะ ที่ครบกําหนดเสียภาษีรถประจําปีระหว่างวันที่ 1 ตุลาคม 2565 ถึงวันที่ 30 กันยายน 2566 โดยให้ลดอัตราภาษีลงร้อยละ 90 ของอัตราภาษีประจําปีท้ายพระราชบัญญัติรถยนต์ พ.ศ. 2522 มีอัตราภาษีประจําปี ดังนี้
อัตราภาษีประจําปีสําหรับรถยนต์รับจ้าง (แท็กซี่) รถยนต์รับจ้างสามล้อ และรถจักรยานยนต์สาธารณะ
ประเภทรถ
น้ําหนักรถ
(กิโลกรัม)
อัตราภาษี
ท้าย พ.ร.บ. รถยนต์
พ.ศ. 2522 (บาท)
อัตราภาษีตามร่าง พ.ร.ฎ.
(จัดเก็บร้อยละ 10)
(บาท)
1. รถจักรยานยนต์
(ข) รถจักรยานยนต์สาธารณะ
-